1․ Պետհավատարմագրված երկու առաջատար ոչ պետական բուհեր հաղթող ճանաչվեցին ԿԳ նախարարության ԾԻԳ-ի կողմից հաստատված դրամաշնորհային մրցույթում և արժանացան մինչև 70 միլիոն դրամ արժողության հեռավար ուսուցման դրամաշնորհների։ Այդ ծրագրի համատեքստում Հյուսիսային համալսարանի Երևանի մասնաշենքում (Ալեք Մանուկյան 15ա) և Ալավերդու բաժանմունքում ձևավորվել են հեռավար ուսուցման ժամանակակից օրինակելի կաբինետներ։ Մինչ այդ Հյուսիսային համալսարանը հաղթող էր ճանաչվել մի շարք միջազգային դրամաշնորհային ծրագրերում (GOVERN (կառավարման համակարգի կատարելագործման ծրագիր), VERITAS (զալցբուրգյան սկզբունքների ներդնում և կառուցվածքային զարգացում) և այլն)։